Σπήλαιο των Λιμνών

Βρίσκεται κοντά στο χωριό Καστριά της Αχαΐας, 16,5 χλμ. από τα Καλάβρυτα. 

Εξερεύνηση-Χαρτογράφηση
Το 1964, κάτοικοι των Καστριών ανέβηκαν για πρώτη φορά στο δεύτερο όροφο με ξυλόσκαλες από αναβαθμίδα 9 μ. Στις 17 Ιανουαρίου 1965, μετά απο πρόσκληση που έκαναν οι αδελφοί Κυριακόπουλοι, έμποροι καταγόμενοι από την Κλειτορία οι οποίοι ήρθαν στα γραφεία του ΕΟΣ (Ελληνικό Ορειβατικό Σύνδεσμο) και ζητούσαν ανθρώπους που να μπορούν να εξερευνήσουν τη σπηλιά, έγινε πρώτη αναγνωριστική επίσκεψη στην οποία έλαβαν μέρος οι Π. Μπρούσαλης, Η. και Α. Νικόπουλοι, Ε. Ζαραχάνης, Ι. Μελέντης, Ι. Παπαναγιώτου και κάτοικοι του χωριού Καστριά.

Η πρώτη χαρτογράφηση έγινε απο την παραπάνω ομάδα, και στη συνέχεια από την Ε.Σ.Ε. (Ελληνική Σπηλαιολογική Εταιρεία) με την σπηλαιολόγο Άννα Πετροχείλου. Στον κάτω όροφο του σπηλαίου βρέθηκαν απολιθωμένα οστά ανθρώπου και διαφόρων ζώων. Το τμήμα αυτό προορίζεται για βιοσπηλαιολογικό εργαστήριο διεθνούς προβολής.

Η τελική εξερεύνηση έγινε τη Μεγάλη Πέμπτη του 1965, απο τους Α. Νικόπουλο, Π. Γιαννακόπουλο, Δ. Μαργαριτούλη και Ι. Παπαναγιώτου.

Κατά μήκος της διαδρομής των 2χλμ εντός του σπηλαίου, συναντά κανείς 13 αλλεπάλληλες λίμνες σε διαφορετικά υψόμετρα που χωρίζονται μεταξύ τους με φράγματα απο σταλακτιτική ύλη. Ο σταλακτιτικός διάκοσμος είναι απαράμιλλος. Η λεπτομερής περιγραφή της πρώτης εξερεύνησης έχει δημοσιευθεί στο περιοδικό "το Βουνό", του ΕΟΣ Αθηνών.  

Ιδιαιτερότητα-Αξιοποίηση
Η αξιοποίησή του άρχισε το 1981 από τον Ελληνικό Οργανισμό Τουρισμού. Σήμερα την ευθύνη της λειτουργίας του την έχει ο Δήμος Καλαβρύτων.  

Το Σπήλαιο των Λιμνών έχει κάτι το αποκλειστικά δικό του. Οι 13 αλλεπάλληλες κλιμακωτές λίμνες του το καθιστούν μοναδικό στο είδος του στον κόσμο. Το αξιοποιημένο μήκος του σπηλαίου ανέρχεται σε 500 μ. ενώ το συνολικό μήκος του είναι 1.980 μ. Ο επισκέπτης μπαίνει στο σπήλαιο από τεχνητή σήραγγα που καταλήγει κατευθείαν στον δεύτερο όροφο από σύνολο τριών. Η διάβαση των λιμνών γίνεται από υπερυψωμένες τεχνητές γέφυρες. 

Δημοτική Κοινωφελής Επιχείρηση Καλαβρύτων «ΣΠΗΛΑΙΟ ΛΙΜΝΩΝ ΚΑΣΤΡΙΩΝ»
Η Δημοτική Κοινωφελής Επιχείρηση Καλαβρύτων «ΣΠΗΛΑΙΟ ΛΙΜΝΩΝ ΚΑΣΤΡΙΩΝ» συστάθηκε το 2011 έπειτα από την συγχώνευση: 

α) Της «Κοινωφελούς Δημοτικής Επιχείρησης Πολιτιστικής και Κοινωνικής Ανάπτυξης – Ποιότητας Ζωής Δήμου Καλαβρύτων» με τον διακριτικό τίτλο «Δ.Ε.Π.Α.ΠΟ.Ζ.», που συστήθηκε με την υπ’ αριθμ. 313/2008 απόφαση του Δημοτικού Συμβουλίου του Δήμου Καλαβρύτων, η οποία εγκρίθηκε με την υπ’ αριθμ. 86949/23433/13.12.2009 απόφαση του Γ.Γ. της Περιφέρειας Δυτικής Ελλάδας, και δημοσιεύθηκε στο ΦΕΚ 162/τ.Β΄/03.02.2009, όπως ισχύει.

β) Της «Δημοτικής Κοινωφελούς Επιχείρησης Σπηλαίου Λιμνών» με τον διακριτικό τίτλο «ΔΗ.Κ.Ε.ΣΠΗ.Λ.», που συστήθηκε με την υπ’ αριθμ. 145/2008 απόφαση του Δημοτικού Συμβουλίου του Δήμου Κλειτορίας, η οποία εγκρίθηκε με την υπ’ αριθμ. 78392/18982/10.11.2008 απόφαση του Γ.Γ. της Περιφέρειας Δυτικής Ελλάδας, και δημοσιεύθηκε στο ΦΕΚ 2375/τ.Β΄/24.11.2008, όπως ισχύει.

γ) Της «Δημοτικής Κοινωφελούς Επιχείρησης Αροανίας» με τον διακριτικό τίτλο «ΔΗ.Κ.Ε.Α.», που συστήθηκε με την υπ’ αριθμ. 237/2009 απόφαση του Δημοτικού Συμβουλίου του Δήμου Αροανίας, η οποία εγκρίθηκε με την υπ’ αριθμ. 71197/20783/29.12.2009 απόφαση του Γ.Γ. της Περιφέρειας Δυτικής Ελλάδας, και δημοσιεύθηκε στο ΦΕΚ 2636/τ.Β΄/31.12.2009, όπως ισχύει.

Η επιχείρηση έχει την αρμοδιότητα αξιοποίησης και διαχείρησης του Σπηλαίου.

Βιβλιογραφία
 Γεώργιος Β. Γκλαβάς, Οδοιπορικό στο Σπήλαιο των Λιμνών, Αχαϊκές Εκδόσεις, Καστριά Καλαβρύτων 1997. ISBN 960-7164-81-4
 Δήμος Καλαβρύτων. Επίσημη Ιστοσελίδα kalavrita.gr

Εξωτερικοί σύνδεσμοι
 Σπήλαιο των Λιμνών - επίσημη ιστοσελίδα
 ShowCaves.gr: Σπήλαιο των Λιμνών 
 Σπηλαιολογία: Σπήλαιο των Λιμνών 

Ψηφιακό αρχείο ΕΡΤ



 Παραπομπές 

Λιμνων
Κατηγορία:Γεωγραφία της Αχαΐας
Κατηγορία:Δήμος Λευκασίου